cyanic-selkie/wikianc huggingface dataset:
गुरु गोबिंद सिंह
खालसा पंथ के अस्थापना
उ अइसन बिचार पेश कइलें जवन कि मुगल अधिकारी के ओर से लगावल गइल भेदभावपूर्ण कर के अप्रत्यक्ष रूप से चुनौती देत रहे| जइसे कि औरंगजेब गैर मुसलमानन पर टैक्स लगवले रहले जवन सिख लोग से भी वसूली जात रहे, जिजिया (गैर मुसलमानन पर पोल टैक्स), तीर्थयात्री कर आ भद्दर टैक्स – आखिरी टैक्स रहे जवन हिन्दू के पालन करे वाला केहू के देबे के परत रहे अपना प्रियजन के मौत के बाद माथा मुंडवा के दाह संस्कार करे के संस्कार साथे। गुरु गोविंद सिंह घोषणा कइलें कि खालसा के एह प्रथा के जारी रखे के जरूरत नइखे, काहें से कि भद्दर धरम ना हवे, बलुक एगो भरम (भ्रम) हवे। माथा ना मुंडवावे के मतलब इहो रहे कि दिल्ली आ मुगल साम्राज्य के अउरी हिस्सा में रहे वाला सिख लोग के टैक्स ना देवे के पड़ी। हालाँकि, नया आचार संहिता के चलते 18वीं सदी में सिख लोग के बीच भी आंतरिक असहमति पैदा भइल, खासतौर पर नानकपंथी आ खालसा लोग के बीच।
गुरु गोविंद सिंह के खालसा के प्रति गहिराह आदर रहे, आ ई बतवलें कि सच्चा गुरु आ संगत (पंथ) में कौनों अंतर नइखे। खालसा के स्थापना से पहिले सिख आंदोलन संस्कृत के शब्द सिस्य (शाब्दिक रूप से, शिष्य भा छात्र) के इस्तेमाल कइले रहलें, बाकी एकरे बाद ई पसंदीदा शब्द खालसा बन गइल। एकरे अलावा खालसा से पहिले पूरा भारत में सिख मंडली सभ में सिख गुरु लोग द्वारा नियुक्त मसंद लोग के सिस्टम रहे। मसंद लोग स्थानीय सिख समुदाय, स्थानीय मंदिर सभ के नेतृत्व करे, सिक्ख मुद्दा खातिर धन आ चंदा एकट्ठा करे। गुरु गोविंद सिंह निष्कर्ष निकललें कि मसंदस सिस्टम भ्रष्ट हो गइल बा, ऊ इनहन के खतम क दिहलें आ खालसा के मदद से अउरी केंद्रीकृत सिस्टम शुरू कइलें जे उनके सीधा देखरेख में रहल। एह बिकास सभ से सिख लोग के दू गो समूह के निर्माण भइल, जे लोग खालसा के रूप में दीक्षा दिहल आ अउरी लोग जे सिख रहल बाकी दीक्षा के काम ना कइल। खालसा सिख लोग अपना के एगो अलग धार्मिक इकाई के रूप में देखत रहे जबकि नानक-पंथी सिख लोग आपन अलग नजरिया बरकरार रखले रहे।
गुरु गोविंद सिंह द्वारा शुरू कइल गइल खालसा योद्धा समुदाय के परंपरा सिख धर्म के भीतर बहुलवाद पर आधुनिक विद्वानन के बहस में योगदान देले बा। इनके परंपरा आधुनिक समय ले भी बचल बाटे, दीक्षित सिख लोग के खालसा सिख कहल जाला जबकि दीक्षा ना लेवे वाला लोग के सहजधारी सिख लोग के नाँव से जानल जाला।
क्रीमिया
क्रीमिया चाहे क्राइमिया (Crimea ) पूरबी यूरोप में काला सागर के उत्तरी माथ पर एगो प्रायदीप बा। एहिजा के आबादी 24 लाख बा जेह में ज्यादातर लोग एथनिक रूसी लोग हवे आ साथे साथ मजिगर आबादी यूक्रेनियाई लोगन आ क्रीमियाई तातार लोगन के बाटे। लगभग पूरे प्रायदीप चारों ओर से पानी से घेराइल बा, काला सागर से आ छोट खन अजोव सागर से; ई यूक्रेन के खेरसोन ओब्लास्त के दक्खिन में पड़े ला आ एकरा से पेरेकोप थलजोड़ से जुड़ल हवे, आ रूस के क्रास्नोदार क्राय से पच्छिम में पड़े ला जेकरा से ई कर्च के जलजोड़ द्वारा अलग होला हालांकि, 2018 के बाद से क्रीमियन ब्रिज से जुड़ल बाटे। अराबात स्पिट एह प्रायदीप के उत्तरपूरुब में बा जे एगो पातर पट्टी हवे जवन शिवास नाँव के लैगून सभ के सिस्टम के अजोव सागर से अलगा करे ले। काला सागर के पार एकरे पच्छिम में रोमानिया देस बा आ दक्खिन में तुर्की पड़े ला।
गुरु गोबिंद सिंह
सिख ग्रंथ
भक्त खालसा सिख लोग के दीक्षा आ दैनिक जीवन में दसम ग्रंथ के एगो महत्वपूर्ण भूमिका बा। एकरे रचना सभ के कुछ हिस्सा जइसे कि जाप साहिब, तव-प्रसाद सवैये आ बेंती चौपाई रोज के प्रार्थना (नित्नेम) आ खालसा सिख लोग के दीक्षा में इस्तेमाल होखे वाला पबित्र लिटर्जिकल छंद सभ हवें।
जुद्ध
गुरु गोबिंद सिंह के पिता गुरु तेग बहादुर के फाँसी के बाद के दौर अइसन दौर रहल जहाँ औरंगजेब के नेतृत्व में मुगल साम्राज्य सिख लोग के शत्रुतापूर्ण दुश्मन रहल। सिख लोग गोबिंद सिंह के नेतृत्व में विरोध कइल आ एह दौरान मुस्लिम-सिख के संघर्ष चरम पर पहुँच गइल। मुगल प्रशासन अउरी औरंगजेब के सेना दुनो के गुरु गोविंद सिंह में सक्रिय रुचि रहे| औरंगजेब गुरु गोविंद सिंह आ उनके परिवार के सफाया करे के आदेश जारी कइलें।
गुरु गोविंद सिंह एगो धरम युद्ध (धर्म के रक्षा में युद्ध) में बिस्वास कइलें, ई अइसन चीज आखिरी उपाय के रूप में लड़ल जाला, ना त बदला लेवे के कामना से ना लालच से ना कौनों विनाशकारी लक्ष्य खातिर। गुरु गोविंद सिंह खातिर, अत्याचार रोके, उत्पीड़न के खतम करे आ अपना धार्मिक मूल्यन के बचाव करे खातिर मरे खातिर तइयार होखे के चाहीं। एह उद्देश्य से ऊ चौदह गो युद्ध के नेतृत्व कइलें, बाकिर कबो बंदी ना कइलें आ ना केहू के पूजा स्थल के नुकसान पहुँचवलें।
प्रमुख लड़ाई
गुरु गोविंद सिंह मुगल साम्राज्य आ सिवालिक पहाड़ी के राजा लोग के खिलाफ 13 गो लड़ाई लड़ले।
नोट
<references group="नोट"/>
असोक के महतारी
अशोक के महतारी दिया अलग अलग स्रोत अलग अलग जानकारी देवेला।
नाँव
अलग अलग बौद्ध स्रोत अलग अलग नाँव लिखले बा:
सूसिम
सूसिम चाहे सुशिम मौर्य साम्राज्य के एगो राजकुमार रहलन आ बिंदुसार से सभ से बड़ बेटा रहलन। बिंदुसार अपना बाद हिनके के सम्राट बनावे के चाहत रहलें, बाकिर असोक इनकरा मुआ के अपने सम्राट बन गइलन।
बिन्दुसार के मुअला के बाद गिरिह जुध
बिन्दुसार के मुअला के बाद हुनकर पूत सभ मे जुध चालू भ गइल। बिन्दुसार सूसिम के सम्राट बनावे के चाहत रहन बाकिर मंत्री लोग असोक के चाहत रहे। रधागुप्त नांव के एगो मंत्री असोक के सम्राट बने मे सहाएता कइले रहे।
दीनापुर
दीनापुर (Dinapur Nizamat) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार दीनापुर के कुल शहरी जनसंख्या 182429 बाटे आ आसपास के उपशहरी इलाका के मिला लिहल जाय तब कुल जनसंख्या 182429 बा। जनसंख्या के हिसाब से ई भारत के 253वाँ शहर बाटे। जनगणना आँकड़ा के मोताबिक एह शहर में लिंगानुपात 883 आ साक्षरता के दर 77.01% बाटे।
श्रीहर्ष
श्रीहर्ष (12वीं-सदी ईस्वी) संस्कृत भाषा के एगो भारतीय कवी, बिद्वान आ दार्शनिक रहलें। इनके खास परसिद्धि इनके लिखल महाकाब्य नैषधीयचरितम् के कारण हवे। कबी के अलावा ई उच्च कोटि के बिद्वान आ दार्शनिक भी रहलें आ एह क्षेत्र में भी लेखन के काम कइलेन। ई गाहड़वार बंस के राजा विजयचंद्र के दरबारी कबी रहलें आ बतावल जाला कि इनके महाकाब्य के परिसिद्धि के बाद इनका के नरभारती के उपाधि दिहल गइल रहे।
भारवि आ माघ कवी के परंपरा में, इहो अपना काब्य के बिसय महाभारत के एगो कथा के लिहलें - नल-दमयंती के कहानी आ एकरा ऊपर महाकाब्य लिखलें। एही परंपरा के अनुयाई होखे के कारण ई अपना काब्य में कठिन आ बिद्वान लोग के चमत्कारी बुझाए वाला प्रयोग भी कइलें जेकरा के आज के बिद्वान लोग खाली बिद्वत्ता के देखावा खातिर रचल चीज माने ला।
रेजा हुसैनी नस्साब के ह
संकलन कइल गइल बा
इस्लामी धर्मशास्त्र पर 215 से अधिका प्रकाशन के लेखक बानी। शिया विचार, दर्शन, कानून आ तर्क के बारे में बतावल गइल बा
संस्था के बा
रेजा हुसैनी नस्साब कनाडा, जर्मनी, आ स्विट्जरलैंड में 20 से ढेर केंद्र सभ के स्थापना कइले बाड़ें।
जी. टी. ट्रिवार्था
'''जी. टी. ट्रिवार्था' (Glenn Thomas Trewartha, ग्लेन थॉमस ट्रीवर्दा'' 1896 – 1984) एगो अमेरिकी भूगोलवेत्ता रहलें। इनके भौतिक भूगोल आ जनसंख्या भूगोल में योगदान खातिर जानल जाला। इनके सबसे महत्वपूर्ण काम बिस्व के जलवायु के वर्गीकरण हवे जेकरा के ट्रिवार्था के जलवायु वर्गीकरण के नाँव से जानल जाला।
सिंधी भाषा
सिंधी एगो हिन्द इंरानी भाषा बा जेकरा सिंध क्षेत्र में सिंध लोग बोलेला। ई पाकिस्तान के सिंध प्रांत के राज काज के भाषा ह आ भारत के संविधान के अठवा अनुशुची के भाषा ह।
मणिपुरी भाषा
मणिपुरी भा मैतेई भाषा, भारत के मणिपुर राज्य में बोले जाए वाला एगो भाषा हवे। ई संविधान के आठवीं अनुसूची के भासा ह। ई मैतेई समुदाय के लोगन के भाषा हवे जिनहन लोगन के मणिपुरी लोग भी कहल जाला आ ई भाषा मणिपुर के अलावा आसाम, त्रिपुरा, बांग्लादेश आउर मयानमारो में बोलल जाला; जहाँ-जहाँ मणिपुरी लोग बसल बाटे।
ऑगस्टीन पिरेमस दे कैंडाल
ऑगस्टीन पिरेमस दे कैंडाल (Augustin Pyramus de Candolle) भा ए॰ पी॰ दे केंडाल (4 फरवरी 1778 – 9 सितंबर 1841) एगो स्विस बनस्पति बिज्ञानी रहलें। इनके नियुक्ति एगो हार्बेरियम में भइल आ जल्दिये ई एगो बनस्पति जाति (जीनस) के खोज करे में सफल भइलें। एकरा बाद ई पौधा आ बनस्पति सभ के बर्गीकरण करे के तरीका ईजाद कइलें।
इनके सभसे जादे परसिद्धि "प्रकृति के जुद्ध" के कांसेप्ट के कारण हवे जे चार्ल्स डार्विन के परभावित कइलस आ उनके नैचुरल सेलेक्शन के बिचार के मूल एही में देखल जाला। एह बिचार के तहत ई पौधा सभ में आपस में जगह आ संसाधन खाती होड़ लगावे के बात कहलें आ एकरा के आपसी जुद्ध के रूप में प्रस्तुत कइलेन।
मूल रूप से इनके रुची बनस्पति बिज्ञान आ वर्गीकरण में रहल, हालाँकि, ई अउरी कई क्षेत्र में भी काम कइलेन जइसे कि पैलियोबाटनी (पुराबनस्पति बिज्ञान), आर्थिक बनस्पति बिज्ञान, आ पौधाभूगोल (फाइटोज्याग्रफी) वगैरह।
इनके बेटा अलफोंस दे कैंडाल इनके काम के आगे बढ़ावे में जोगदान दिहलें आ कोपेन के जलवायु वर्गीकरण के आधार इनके द्वारा कइल पौधन के वर्गीकरण के मानल जाला।
श्रीरामपुर
श्रीरामपुर (Serampore) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार श्रीरामपुर के कुल शहरी जनसंख्या 181842 बाटे आ आसपास के उपशहरी इलाका के मिला लिहल जाय तब कुल जनसंख्या 181842 बा। जनसंख्या के हिसाब से ई भारत के 254वाँ शहर बाटे। जनगणना आँकड़ा के मोताबिक एह शहर में लिंगानुपात 941 आ साक्षरता के दर 88.73% बाटे।
मैन एंड बायोस्फियर प्रोग्राम
मैन एंड बायोस्फियर प्रोग्राम (Man and the Biosphere Programme (MAB)) (मतलब: मनुष्य आ बायोस्फियर कार्यक्रम) एगो अंतरसरकारी साइंटिफिक प्रोग्राम हवे, यूनेस्को (UNESCO) द्वारा 1971 में लांच कइल गइल ई प्रोग्राम, लोग आ उनहन लोगन के पर्यावरण के बीचा के संबंध सुधारे आ बेहतर बनावे खातिर साइंटिफिक आधार अस्थापित करे के लक्ष्य रखे ला।
जनवरी 2021 तक के आँकड़ा अनुसार, 714 गो बायोस्फियर रिजर्व सब के कुल 129 देसन में, जेह में 21 गो ट्रांसबाउंड्री बाड़ें (एक से अधिका देस में फइलल बाड़ें), के बायोस्फियर रिजर्व सभ के बैस्विक नेटवर्क (World Network of Biosphere Reserves) में शामिल कइल गइल बाटे।
एमनेस्टी इंटरनेशनल
एमनेस्टी इंटरनेशनल (Amnesty International) एगो इंटरनेशनल एनजीओ बाटे जेकर मुख्यालय यूनाइटेड किंगडम में बा आ ई मानवाधिकार खातिर काम करे ला। खुद एकरे दावा अनुसार एकर मेंबर आ सपोर्टर लोग एक करोड़ (दस मिलियन) बाटे।
संस्था के मिशन, एकरे कथन के हिसाब से, कैंपेन चलावल हवे "एगो अइसन दुनियाँ खातिर जेह में हर ब्यक्ति मानवाधिकारन के युनिवर्सल डिक्लेरेशन आ अउरी अन्य इंटरनेशनल मानवाधिकार घोषणा सभ के तहत निहित मानवाधिकार सब के सुबिधा ले सके"
एमनेस्टी इंटरनेशनल के अस्थापना 1961 में लंदन में भइल, द ऑब्जर्वर में २८ मई १९६१ में वकील पीटर बेनसन के लिखल दि फॉरगॉटेन प्रिजनर्स लेख के छपे के बाद, एमनेस्टी के काम हवे मानवाधिकार संबंधी उत्पीड़न के ओर धियान दियावल आ ई इंटरनेशनल कानून के साथे अपना के संगत रख के कैंपेन चलावे ला, आम जनता के राय के प्रेरित करे खाती कि सरकारन पर दबाव बनावल जा सके जहाँ मानवाधिकार के हनन हो रहल बाटे। एमनेस्टी के मान्यता बाटे कि मौत के सजा "मानवाधिकार सभ के नकारे के सबसे आत्यंतिक, न पलटल जा सके वाला" रूप हवे। एह संस्था के 1977 नोबल शांति पुरस्कार मिलल एकरे द्वारा "टार्चर के खिलाफ मानव गरिमा के रक्षा" खातिर, आ 1978 में मानवाधिकारन के क्षेत्र में यूनाइटेड नेशंस प्राइज मिलल।
इंटरनेशनल स्तर पर मानवाधिकारन खातिर काम करे वाली संस्था सभ में, इंटरनेशनल फेडरेशन फ़ॉर ह्यूमन राइट्स आ एंटी-स्लेवरी इंटरनेशनल के बाद, एमनेस्टी तिसरा अइसन संस्था बा जेकर सबसे पुरान इतिहास होखे।
भारत में, एमनेस्टी इंटरनेशनल इंडिया, एमनेस्टी इंटरनेशनल के चलावल जा रहल मानवाधिकार आंदोलन के हिस्सा हवे आ एकर रजिस्टर्ड ऑफिस कर्नाटक के बंगलूरू में बाटे।
सुलतान पुर माजरा
सुलतान पुर माजरा (Sultan Pur Majra) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार सुलतान पुर माजरा के कुल शहरी जनसंख्या 181554 बाटे आ आसपास के उपशहरी इलाका के मिला लिहल जाय तब कुल जनसंख्या 181554 बा। जनसंख्या के हिसाब से ई भारत के 255वाँ शहर बाटे। जनगणना आँकड़ा के मोताबिक एह शहर में लिंगानुपात 897 आ साक्षरता के दर 79.33% बाटे।
ट्रिवार्था के जलवायु वर्गीकरण
ट्रिवार्था के जलवायु वर्गीकरण (Trewartha climate classification) एगो जलवायु बर्गीकरण के सिस्टम हवे। ई अमेरिकी भूगोलवेत्ता जी. टी. ट्रिवार्था दिहले रहलें आ ई पहिली बेर अमेरिकन ज्याग्रफर जर्नल में 1966 में छपल। ई सिस्टम कोपेन-गीगर बर्गीकरण में सुधार के कोसिस रहल आ एकर मकसद पहिले के सिस्टम के कमी सभ के दूर कइल रहल। खासतौर प ई बिचला अक्षांस वाला इलाका सभ के जलवायु बर्गीकरण के ओह इलाका के बनस्पति आ मौसम सिस्टम के हिसाब से अउरी सटीक तरीका से बिभाजित कइल रहल।
ट्रिवार्था अपने एह सिस्टम में पूरा बिस्व के जलवायु के छ गो मुख्य प्रकार सभ में बँटलें; A, B, C, D, E आ H के नाँव से प्रमुख ग्रुप बनावल बाड़ें आ दुसरा अक्षरन के इस्तेमाल से इनहन के फिर उपबिभागन में बाँटल गइल बा।
अमीर खुसरो
अबुल हसन यामीनुद्दीन ख़ुसरो (1253-1325 ई.), जिनका के अमीर खुसरो देहलवी के नाँव से जानल जाला, एगो भारतीय सूफ़ी गायक, कबी आ बिद्वान रहलें जे दिल्ली सल्तनत के दौर में रहलें। भारतीय उपमहादीप के सांस्कृतिक इतिहास में उ एगो प्रतिष्ठित ब्यक्ति बाड़े। ऊ रहस्यवादी रहलें आ दिल्ली के निजामुद्दीन औलिया के चेला रहलें। मूल रूप से ऊ फ़ारसी भाषा में कबिता लिखें, बाकी एकरे अलावा हिंदवी में उनके रचना मिले लीं। अरबी, फ़ारसी आ हिंदवी के मिलजुल शब्दावली में लिखल एगो काब्य रचना ख़ालिक़ बरीं के उनहीं के रचना मानल जाला। खुसरू के कई गो उपाधि दिहल गइल बाड़ीं, "भारत के आवाज" भा "भारत के मैना" (तूती-ए-हिंद), आ उनुका के "उर्दू साहित्य के जनक" मानल जाला।
खुसरो के “कउवाली के जनक” मानल जाला जे एक किसिम के भक्ती वाली गीत होखे लीं आ पूरा उत्तर भारत आ पाकिस्तान में आजो चलन में बाड़ी; भारत में ग़जल के इस्टाइल में शुरुआत करवलें आ इहो भारत पाकिस्तान में अभिन ले गावल जा रहल बा। खुसरो कई किसिम के फ़ारसी कबिता सभ में माहिर रहलें जिनहना के पैदाइश फारस में मध्यकाल में भइल रहल। खुसरो कबिता के कई रूप सभ में लिखलें जइसे की गजल, मसनवी, किता, रुबाई, दो-बैत आ तरकीब-बंदी। गज़ल के बिकास में इनकर योगदान खास रहल।
खुसरो के बुझनी-बुझउवलो वाली रचना सभ खाती जानल जाला। इनके रचल एगो खास किसिम के बुझौवल सभ के मुकरी कहल जाला जिन्हन में पहिली कुछ लाइन में कौनों बात अस्थापित कइल जाला आ बाद में ओकरा से मुकर जाइल (पलट जाइल) जाला।
परिवार आ ऊ जमाना
अमीर खुसरो के पैदाइश 1203 ई. में पटियाली नाँव के जगह प भइल जे आजकाल्ह उत्तर प्रदेश के कासगंज जिला (जे पहिले एटा जिला के हिस्सा रहल) में पड़े ला। इनके बाबूजी अमीर सैफ़ुद्दीन महमूद तुर्की मूल के रहलें आ महतारी बीबी दौलत नाज़ हिंदुस्तानी रहली। खुसरो सुन्नी मुसलमान रहलें। इनके बाबूजी ख़ुद समरकंद के लगे केश नाँव के अस्थान प पैदा भइल रहलें जे आजकाल्ह के उज्बेकिस्तान में बाटे।
चंगेज खान के हमला के बाद उहाँ के अधिकतर आबादी दुसरे जगहन पर भागि गइल जेह में से बहुत सारा लोग भारत आइल। अमीर सैफ़ुद्दीन केश से अपना लोगन के साथे बल्ख आ गइलेन आ उहाँ से दिल्ली के सुल्तान से शरण मँगलें जे मंजूर भइल आ। ओह समय दिल्ली के सुल्तान इल्तुतमिश रहलें जे ख़ुदे एही लोगन नियर तुर्की मूल के रहलें; सुल्तान एह लोग के स्वागत कइलेन आ पद आ जागीर दुनो दिहलें। 1230 ई. में अमीर सैफ़ुद्दीन के पटियाली में जमींदारी मिलल।
सुरुआती समय
अमीर सैफ़ुद्दीन आ बीबी दौलतनाज़ के कुल चारि गो संतान भइल लोग: तीन गो बेटा (जे में से खुसरो भी एगो रहलें) आ एक ठो बेटी। अमीर सैफ़ुद्दीन महमूद 1260 ई. में गुजर गइलें, जब खुसरो बस आठे बरिस के रहलें। हालाँकि, एकरा बावजूद खुसरो पर अपना बाबूजी के अतना परभाव रहल कि ऊ इस्लाम आ सूफ़ी ज्ञान हासिल कइलेन आ तुर्की, फ़ारसी आ अरबी भाषा में महारत पवलें। उनुके कबिता में बेर-बेर, आ उनुके जिनगी में, ऊ इहे जोर दे के कहें कि ऊ भारत के तुर्क (तुर्क-ए-हिंदुस्तान) हवें। अपना जनमभूँई खातिर प्रेम उनके पूरा रचना सभ में झलके ला। फ़ारसी के गीतकार शीराजुल्ला के हाफ़िज़ खुसरो के तूती-ए-हिंद (हिंदुस्तान के मैना, गीत गावे वाली चिरई) कहलें।
छेना
छेना गाय चाहे भइस के दूध के फार के बनावल एगो सामग्री होखेला। ई खास भारतीय उपमहादीप के चीज हवे आ एकर इस्तेमाल कई किसिम के पकवान आ मिठाई बनावे में होला। छेना से बने वाला मिठाई सभ में रसगुल्ला, रसमलाई आ अइसने कई गो अउरी मिठाई सभ भारतीय उपमहादीप में सभसे चलनसार मिठाई सभ में से गिनल जाए वाली मिठाई हईं।
छेना के बनावे खातिर कौनों भी खट्टा रस जइसे कि नींबू के रस या फिर खाए वाला कुछ एसिड सभ के इस्तेमाल कइल जाला। या फिर पहिले से छेना के पानी उपलब्ध होखे तब ओहू के इस्तेमाल से दूध फारल जा सके ला। एह तरीका से दूध के फारल रूप जेह में से पानी निथार लिहल जाय छेना कहाला। लगभग 500 ग्राम दूध में से 100 ग्राम छेना निकले ला। छेना के एकट्ठा क के दाब के एकरा के पनीर के रूप दिहल जाला आ ई बहुत तरह के पकवान सभ में इस्तेमाल होला। पनीर के कई किसिम के तरकारी (करी), पकौड़ी, परवठा वगैरह बनावल जाला।
छेना, पनीर आ छेना के पानी, सभ में प्रोटीन के मात्रा भरपूर होला।
गाइ
गाइ चाहे गाय एगो पोसुवा जानवर हिया; मादा के गाइ आ नर के साँढ़ चाहे बैल (जवना के बधिया क दिहल गइल होखे) कहल जाला। गाइ के मुख्य रूप से एकरे दूध खातिर पोसल जाला हालाँकि, कई देसन आ इलाका सब में एकर माँस (बीफ) भी एगो महत्वपूर्ण उत्पाद हवे।
बनमुर्गी
बनमुर्गी (White-breasted waterhen, बै॰:Amaurornis phoenicurus) चिरइन के एगो प्रजाति बाटे।
गुना
गुना (Guna) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार गुना के कुल शहरी जनसंख्या 1,80,935 बाटे आ आसपास के उपशहरी इलाका के मिला लिहल जाय तब कुल जनसंख्या 1,80,935 बा। जनसंख्या के हिसाब से ई भारत के 256वाँ शहर बाटे। जनगणना आँकड़ा के मोताबिक एह शहर में लिंगानुपात 915 आ साक्षरता के दर 80.07% बाटे।
अलफोंस पिरेमस दे कैंडाल
अलफोंस पिरेमस दे कैंडाल (Alphonse Pyramus de Candolle) एगो फ्रांसीसी-स्विस बनस्पति बिग्यानी रहलें।
आत्महत्या प धार्मिक बिचार
आत्महत्या प ढ़ेर धार्मिक बिचार बाड़ऽसन।
प्रकृतिक धरम
द गोल्डन बो पुस्तक के अनुसार हत्या आ आत्महत्या सामान्य बा आ सतत रूप से होला।
आदि कोलंबिया
उत्तर आ दक्खिन अमेरिका मे ई एगो सामान्य काज बा।
पगनवाद
एहू मे आत्महत्या के खराब नइखे मानल गइल।
धार्मिक धरम
बौद्ध धर्म मे अईसन मानल जाला जे केहू के पहिले के करम के असर बर्तमान के भोग प पड़ेला, आ बर्तमान के करम आगे के भोगिआ निरधारित करेला। देह, माथा चाहे बोली से सोच के कइल किरिया के एगो परतिकितिरिया होला। एही परतिकितिरिया के चलते बेकत आपन जिनगी मे सुख चाहे दुख भोगेला।
बौद्ध धर्म जे हर केहू आपन जिनगी मे दुक्ख भोगेला, एह दूक्ख के कारन पहिले के कइल कुकरम होखेला आ एकरे चलते अदिमी जनम मरन के चाक मे बन्हाइल रहेला। एकरा से बहरी निहले ला बौद्ध धर्म मे अरिय अठांगिक मग्ग देल बा।
बौद्ध धरम के पहिल्का उपदेस जीनगी के बिनास से बचे के बा एह से आत्महत्या करे से भूल मानल बा। जदि केहू खीस मे आत्महत्या करऽता तऽ अगिला जनम मे ओकरा बड़ी दुक्ख होखी। आत्महत्या के मनाही नइखे बाकिर एहसे निरबान प्राप्त होखे मे दिक्कत होला आ जीवन मरन के चाक चलत रहेला।
14वाँ दलाई लामा
14वाँ दलाई लामा (आधायात्मिक नाँव: जेत्सुन जाम्फाल न्गावांग लोब्सैंग येशे तेंजिंग ग्यात्सो; जनम 6 जुलाई 1935) जिनके तेनजिंग ग्यात्सो आ तिब्बती लोगन में ग्याल्वा रिन्पोंचे के नाँव से जानल जाला वर्तमान दलाई लामा बाड़ें आ तिब्बती लोगन के सभसे ऊँच आध्यात्मिक नेता आ तिब्बत के पुराना राज्य के राजप्रमुख हवें।
टुबका
टुबका (Watercock, बै॰:Gallicrex cinerea) चिरइन के एगो प्रजाति बाटे।
पनवेल
पनवेल (Panvel) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार पनवेल के कुल शहरी जनसंख्या 180020 बाटे आ आसपास के उपशहरी इलाका के मिला लिहल जाय तब कुल जनसंख्या 180020 बा। जनसंख्या के हिसाब से ई भारत के 258वाँ शहर बाटे। जनगणना आँकड़ा के मोताबिक एह शहर में लिंगानुपात 946 आ साक्षरता के दर 93.89% बाटे।
आइजक न्यूटन
आइजक न्यूटन एगो अंग्रेज गणितज्ञ, भौतिकशास्त्री आऊरी खगोलशास्त्री रहलन।
केसरिआ (बिधानसभा क्षेत्र)
केसरिआ बिहार के पूर्बी चंपारन जिला मे एगो बिधानसभा क्षेत्र हऽ।
हिंद स्वराज
हिंद स्वराज 1909 मे महात्मा गाँधी के गहल एगो किताब बाटे, एह मे ऊ स्वराज आ आधुनिक सभ्यता प आपन बिचार देले बाड़न। 1910 मे हेकरा सरकार बिरोधी बता के हेकरा प परतीबन्ह लगा दिहल गइल रहे।
पिठभुईं
गांधी जी एह किताब के गुजराती भाषा मे लिखले रहन, जब ऊ लंदन से दक्खिन अफिरका जात रहन। जब एहपे परतीबन्ह लाग गइल त गांधी जी एकर अनुवाद अंग्रेजी मे कइलन। अंग्रेजी प परतीबन्ह ना लागल आ आगे चलिके हेकर अनुवाद फ्रांसीसी भाषा मे भइल।
महतपूर्न बात
एह किताब के पाठक आ लेखक के बीच के बात के रूप मे लिखल गइल बा। एहमे पाठक एगो भारतीय नागरिक हऽ आ लेखक गांधी जी हवन। एहमे मुख रूप से चारि गो बातन प जोर दिहल बाटे।
कर्मनाशा नदी
भरम निवारण
कर्मनाशा नाँव के एगो नदी उत्तराखंड के गढ़वाल मंडल में बहे ले।
नाँव उत्पत्ती
नदी के नाँव के मतलब होला "कर्म (धार्मिक पुण्य) के नाश करे वाला"। एकरा बारे में कई गो किंवदंती बाड़ी सऽ।
एगो किंवदंती के अनुसार विश्वामित्र ऋषि तपस्या (तपस्या, ध्यान आ सही अभ्यास) के माध्यम से एगो बिल्कुल नया ब्रह्मांड के निर्माण के शक्ति हासिल कइलें। जब ऊ एगो नया ब्रह्मांड बनावे खातिर निकलले त इंद्र में विस्मय पैदा कइलस। हालांकि उ आगे बढ़ले अवुरी हमनी के ब्रह्मांड के प्रतिलिपि बनवला के बाद लोग के सृजन करे लगले, पहिला त्रिशंकू रहले, जेकरा के उ अपना नयका ब्रह्मांड प राज करे खाती ऊपर भेजे के फैसला कइलें। इंद्र एह प्रगति के रोक दिहले। एकरा चलते त्रिशंकू हवा में लटक गइलें आ उनुके सिर नीचे हो गइल। कर्मनास के जनम उनकर मुँह से टपकत लार से भइल मानल जाला।
नदी मारग
कर्मनासा के उत्पत्ती बिहार के कैमूर जिला में सरोदाग के लगे कैमूर रेंज के उत्तरी चेहरा पर 350 m के ऊँचाई पर होला। ई मिर्जापुर के मैदान से हो के उत्तर-पच्छिम दिशा में बहे ले, फिर उत्तर प्रदेश आ बिहार के बीच के सीमा बनावे ले आ अंत में बड़ा गाँव (पूरब ओर) गाजीपुर उत्तर प्रदेश आ चौसा (बिहार) के लगे गंडक से मिल जाले। नदी के लंबाई 192 km बाटे, जेह में से 116 km उत्तर प्रदेश में बाटे आ बाकी 76 km उत्तर प्रदेश (बड़ा-गाजीपुर आ बिहार (चौसा) के बीच के सीमा बनावे ले। .कर्मनासा के सहायक नदी सभ के साथ कुल जल निकासी के क्षेत्रफल 11709 km² बाटे।
सहायिका
एकर सहायक नदी दुर्गावती, चंद्रप्रभा, करुनुति, नाड़ी, गोरिया आ खजुरी बाड़ी सऽ।
झरना
कर्मनासा मैदान में लगातार छलांग लगा के पहुँचे ला जेह में तीन गो झरना सामिल बाड़ें जिनहन के कर्कटगढ़, देवदरी आ छनपथार के नाँव से जानल जाला, जे अपना ऊँचाई आ सुंदरता के हिसाब से बिसेस धियान देवे के लायक बाड़ें। छनपथार झरना 100 ft ऊँच बा। रोहतास पठार के किनारा पर, कर्मनासा के रास्ता के साथ देवदारी झरना 58 m ऊँच बा। हालाँकि, चंदौली जिला प्रशासन देवदरी झरना के चंद्रप्रभा नदी पर होखे के जिकिर करे ला।
बान्ह आ पुल
ग्रांड ट्रंक रोड कर्मनासा पर एगो पुल के ऊपर से गुजरे ले।
पुरातत्व
राकेश तिवारी के निर्देशन में यूपी राज्य पुरातत्व विभाग में उत्तर सोनभद्र के कर्मनासा नदी घाटी में राजा नल का तिला स्थल पर उत्खनन में 1200 – 1300 ईसा पूर्व के बीच के लोहा के कलाकृति मिलल बा। ई भारत में लोहा बनावे के इतिहास पर नया रोशनी डाले ला।
इतिहास
कर्मनासा अवध के पूरबी सीमा रहे। संभवतः ई सेन राजवंश के पच्छिमी सीमा भी रहल।
कर्मनासा के किनारे भइल चौसा के लड़ाई में 26 जून 1539 के शेर शाह मुगल सम्राट हुमायूँ के हरा दिहलें आ फरीद अल-दीन शेर शाह के शाही उपाधि धारण कइलें।
संगमरमर
संगमरमर चाहे मार्बल (marble) एक किसिम के रवेदार मेटामार्फिक चट्टान (कायांतरित चट्टान, ताप दाब से जेकरा में बदलाव भइल होखे) होखे ले जे कार्बोनेट खनिज सभ के रीक्रिस्टलाइजेशन से बने ले आ सभसे कॉमन रूप में कैल्शियम से बनल कैल्साइट, भा डोलोमाइट होखे ले। मार्बल के टिपिकल रूप बिना फोइलेशन के होला मने एह चट्टान में पत्तर नियर संरचना ना मिले ले हालाँकि एकर अपवादो होखे लें। भूबिज्ञान में मार्बल के इस्तेमाल चूना पत्थर (लाइमस्टोन) से बने वाली मेटामार्फिक चट्टान होखे ला जबकि पाथर के कलाकृति बनावे आ भवन निर्माण में मार्बल भा संगमरमर के इस्तेमाल अउरी ब्यापक अरथ में होखे ला, एह में बिना मेटामर्फोसिस वाला लाइमस्टोन (चूना पाथर) के भी संगमरमर कहल जा सके ला। मार्बल के इस्तेमाल कई किसिम के कलाकृति बनावे, सजावटी सामान बनावे आ बिल्डिंग मटेरियल के रूप में इस्तमाल होखे ला।
नाँव
अंग्रेजी के शब्द "मार्बल" (marble) के उत्पत्ती प्राचीन यूनानी μάρμαρον (mármaron), से भइल हवे जे μάρμαρος (mármaros) से आइल हवे जेकर मतलब होला, "क्रिस्टलीय चट्टान, चमकदार पाथर" (crystalline rock, shining stone), साइद एह में क्रिया के मूल रूप μαρμαίρω (marmaírō) हवे जेकर मतलब होला, "चमकल" (to flash, sparkle, gleam); रॉबर्ट एस. पी. बीक्स के अनुसार एकर यूनानी भाषा से पुरान उत्पत्ती संभव हो सके ला।
उर्दू-हिंदी में शब्द संगमरमर दू गो शब्द संग (पाथर) आ मरमर (चिक्कन) से बनल हवे आ मूल फ़ारसी भाषा से आइल हवे।
भौतिक उत्पत्ती
संगमरमर एगो चट्टान हवे जे सेडीमेंटरी कार्बोनेट चट्टान सभ के रूपांतरण के परिणाम हवे, बहुधा चूना पत्थर (लाइमस्टोन) भा डोलोमाइट (चट्टान) के रूपांतरण से बने ले। रूपांतरण के कारण मूल कार्बोनेट खनिज दाना सभ के वैरियेबल रीक्रिस्टलाइजेशन होला। एकरे परिणामस्वरूप बनल संगमरमर के चट्टान आमतौर पर कार्बोनेट क्रिस्टल सभ के एक दुसरे से जुड़ल मोज़ेक से बनल होलें। मूल कार्बोनेट चट्टान (प्रोटोलिथ) के प्राथमिक सेडीमेंटरी बनावट आ संरचना सभ के आमतौर पर बदलाव हो जाला चाहे ई पूरा तरीका से बिनष्ट हो जाला।
शुद्ध सफेद संगमरमर बहुत शुद्ध (सिलिकेट-कमी वाला) चूना पत्थर भा डोलोमाइट प्रोटोलिथ के रूपांतरण के परिणाम हवे। कई रंगीन संगमरमर जिनहन में इनके बिसेसता वाला घुमावदार धारी आ नस मिले लीं, सभ आमतौर पर बिबिध खनिज अशुद्धि सभ के कारण होले जइसे कि माटी, गाद, बालू, लोहा के आक्साइड, या चेर्ट जे मूल रूप से चूना पत्थर में दाना भा परत के रूप में मौजूद रहल होखे लीं। हरियर रंग अक्सर सर्पेन्टाइन के कारण होला जे मूल रूप से मैग्नीशियम से भरपूर चूना पत्थर भा सिलिका के अशुद्धि वाला डोलोमाइट के परिणाम हवे। एह बिबिध अशुद्धि सभ के रूपांतरण तेज दबाव आ ताप से मोबिलाइज आ रिक्रिस्टलाइज कइल गइला के परिणाम होला।
प्रकार
ऐतिहासिक रूप से महत्व वाली संगमरमर चट्टान आ लोकेशन सभ के लिस्ट नीचे दिहल गइल बाटे:
कलाकृति आ मूर्तीकला
सफेद संगमरमर के मूर्तिकला में इस्तेमाल खातिर प्राचीन क्लासिकल काल से बहुत महत्व दिहल जाला। एह पसंद के संबंध एकरे कोमलता से बा जेवना से उकेरल आसान हो जाला, सापेक्षिक समरूपता आ एकरूपता (isotropy and homogeneity) के गुण एह में होखे लें आ ई चकनाचूर होखे के सापेक्ष प्रतिरोध वाला होला। साथ ही, कैल्साइट के अपवर्तन के कम सूचकांक के कारण प्रकाश बिखरे से पहिले पत्थर में 12.7 से 38 मिलीमीटर घुस सके ला, एकरे परिणाम के रूप में एह में खास किसिम के मोमी बिसेसता (waxy) आ जाले जवना से कौनों भी तरह के संगमरमर के मूर्ति सभ में सजीव चमक ले आवे ला, एही से अधिकतर मूर्तिकार लोग पसंद कइल करे आ अभी भी मूर्तिकला खातिर संगमरमर पसंद करेलें।
बिल्डिंग मटेरियल
कन्स्ट्रक्शन संगमरमर अइसन पत्थर हवे जे कैल्साइट, डोलोमाइट भा सर्पेन्टाइन से बनल होला जे पॉलिश लेवे में सक्षम होला। निर्माण में अउरी सामान्य रूप से, खासतौर पर डाइमेंशन स्टोन के ब्यापार में संगमरमर शब्द के इस्तेमाल कौनों भी क्रिस्टलीय कैल्शियम वाला चट्टान (आ कुछ गैर-कैल्साइटिक चट्टान सभ) खातिर कइल जाला जे बिल्डिंग स्टोन के रूप में उपयोगी होखे। उदाहरण खातिर, टेनेसी संगमरमर वास्तव में एगो घना दानेदार जीवाश्म वाला ग्रे से गुलाबी से मैरून रंग के ऑर्डोविसियन चूना पत्थर हवे, जेकरा के भूबिज्ञानी लोग होलस्टन फार्मेशन कहे ला।
तुर्कमेनिस्तान के राजधानी शहर अशगाबात में 2013 के गिनीज बुक ऑफ रिकार्ड में दर्ज कइल गइल कि दुनिया के सभसे ढेर सफेद संगमरमर के इमारत सभ के कंसंट्रेशन रहल।
नोट
<references group="नोट"/>
तारानाथ
तारानाथ (1575-1634) तिब्बतीय बौद्ध धरम के जोनंग संप्रदाय के एगो लामा रहन। हिनकर जनम तिब्बत मे पद्मसम्भव के जनम दिन के दिन भइल रहे। हिनकर असल नांव कुन दगा सिंग पो रहे जेक संस्कृते आनंदगर्भ कहल गइल।
बायोस्फियर रिजर्व
बायोस्फियर रिजर्व एक तरह के संरक्षित आ सुरक्षित पर्यावरण-महत्त्व के इलाका आ इकोसिस्टम होखे लें जहाँ मनुष्य आ प्रकृति के बीच आपसी संबंध के अध्ययन आ सुरक्षा दुनों कइल जाला। आमतौर पर ई सरकार द्वारा घोषित संरक्षित क्षेत्र होखे लें। यूनेस्को के मैन एंड बायोस्फियर प्रोग्राम जे 1971 में लांच भइल, बायोस्फियर रिजर्व सभ के बैस्विक नेटवर्क के अस्थापना में सहायक भइल बाटे।
बायोस्फियर
बायोस्फियर चाहे बायोस्फीयर (biosphere; हिंदी: जैवमंडल), चाहे जीवमंडल, जेकरा के इकोस्फियर (ecosphere) भी कहल जाला, पृथिवी पर मौजूद सगरी इकोसिस्टम सभ के समेकित इकाई हवे। ई पृथ्वी के जीवन वाला मंडल हवे; आसान भाषा में, पृथिवी पर जहाँ-जहाँ जिंदा जीवधारी पावल जालें ऊ सगरी इलाका एगो जियतार सिस्टम हवे आ जीवमंडल चाहे बायोस्फियर कहाला। भूगोल में ई थलमंडल (लिथास्फियर), वायुमंडल आ जलमंडल (हाइड्रोस्फियर) के साथे मिल के पूरा पृथिवी के चार गो प्रमुख मंडल सभ में से एक हवे।
बायोस्फियर एगो जिंदा सिस्टम के रूप में काम करे ला आ एक तरह से पूरा पृथिवी के बैस्विक इकोसिस्टम हवे। जहाँ तक ले पदार्थ के मामिला बा, ई एगो बंद सिस्टम हवे जहाँ कौनों पदार्थ के बाहर से प्रवेश भा बाहर निकास ना होला। एनर्जी के मामिला में ई एगो खुला सिस्टम हवे, सुरुज के रोशनी, मने की घाम से जिंदा पौधा सभ फोटोसिंथेसिस क के ओकरा के केमिकल एनर्जी में बदले लें जे पूरा जीवधारी सभ द्वारा इस्तेमाल होला आ अंत में गर्मी के रूप में पृथिवी से बहरें रेडियेट हो जाला।
भारत के ऑफिशियल भाषा सभ में एकर नाँव
भारत गणराज्य के बिबिध आधिकारिक भाषा सभ में नाँव नीचे लिस्ट में दिहल गइल बाटे:
शिवपुरी
शिवपुरी (Shivpuri) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार शिवपुरी के कुल शहरी जनसंख्या 179977 बाटे आ आसपास के उपशहरी इलाका के मिला लिहल जाय तब कुल जनसंख्या 179977 बा। जनसंख्या के हिसाब से ई भारत के 259वाँ शहर बाटे। जनगणना आँकड़ा के मोताबिक एह शहर में लिंगानुपात 892 आ साक्षरता के दर 77.84% बाटे।
चंपापुरी
चंपापुरी भारत के भागलपुर जिला मे एगो गाम बाटे। प्राचीन काले ई अंग जनपद के राजधानी रहे।
महत्व
ई अंग परदेस के राजधानी रहे। महाभारत मे कर्ण के एहिजवा के राजा बतावल बा। चम्पा जोरे कर्ण मालिनिपुरी ओ प राज कइलन जे हुनकरा मगध के जरासंध उपहार मे दिहले रहन।
जैन धर्म के पचिसमा तीर्थंकर वासुपूज्य एहीजे जनमल रहन।
जूलियस सीज़र (नाटक)
जूलियस सीज़र विलियम शकेसपियर के लिखल एगो नौटंकी ह जेकरा १५९९ मे लिखल मानल जाला।
पिया के गाँव
पिया के गांव एक भोजपुरी फिल्म बा आ इ फिल्म के 1 जून 1985 के रीलिज़ होले रहल। इ फिल्म के मुख्य कलाकार मीरा माधुरी, दानीश, जय तिलक, अरूण ईरानी अ जयश्री रहले। एमे दस गान बा जेके अलका यागनी, सुरेश वदेकर अ चनदरानी मुखर्जी गेयले रहल। ई फिलम के निर्देशक दिलिप बोस अ मुजिक कम्प्रोजर चीत्रागुप्त कइल। ई फिलिम रिलीज मिनाखक्षी कम्पनी कइल।
कथानक
इ फिलिम दहेज प्रथा की जड़ें के बहुखूबी तौर पर समाज के समाने पैश करेला साथ ही स्त्री की जिंदगी किस प्रकार निरश होते जात बा ओकर समाज के सामने व्यंग कइल।
कलाकार
मीरा माधुरी (एक्टरिश), दानीश (एक्टर), जय तिलक (एक्टर), अरूण ईरानी (एक्टरिश) अ जयश्री (एक्टरिश)
अउरो देखी
भोजपुरी फिलिम सभ के लिस्ट
वुल्फगैंग एमडियस मोजार्ट
वुल्फगैंग एमडियस मोजार्ट (वुल्फगैंग ऍमॅडियस मोत्सार्ट - Wolfgang Amadeus Mozart; 27 जनवरी 1756 – 5 दिसंबर 1791) यूरोप के क्लासिकल जुग के एगो संगीतकार (कंपोजर) रहलें। ऑस्ट्रिया के मोत्सार्ट, अपना जमाना के सभसे परभावशाली संगीतकार लोग में गिनल जालें।
इनके जनम साल्जबर्ग में भइल आ बाद के जिनगी वियना में बीतल।
मोजार्ट लगभग 600 संगीत रचना कइलें आ इनके परभाव परसिद्ध संगीतकार लुडविग वॉन बीथोवेन के सुरुआती रचना पर भी देखल जाला। जोसफ हाईडेन के कहनाम रहल कि "बाद के समय में अगिला 100 साल ले दुनिया अइसन टैलेंट ना देखी"।
चिलीयाई पेसो
पेसो चिली में चालित करेंसी के नाम ह।
शिक्षाशास्त्र
शिक्षाशास्त्र (Pedagogy, ; पेड'गोजी) पढ़ावे (टीचिंग) के कला, बिज्ञान आ पेशा हवे। ई ज्ञान-बिज्ञान के शाखा आ अध्ययन के बिसय हवे जेह में पढ़ाई, पढ़ावे के तरीका, सीखल आ सीखे के तरीका; आ इनहन पर बिबिध सामाजिक, मनोबैज्ञानिक तत्वन के परभाव वगैरह के अध्ययन कइल जाला। एक दूसर नाँव एजुकेशन चाहे एडुकेशन (education) हवे; हालाँकि शिक्षा बिज्ञान भा एजुकेशन साइंस के आधुनिक समय में पेडागोजी से ब्यापक बिसय मानल जाला।
भारत के लोग
भारत के लोग, भारतीय ऊ हवे जे भारत के नागरिक बाटे। भारत, बिस्व में दुसरा सभसे बड़ा जनसंख्या वाला देस बाटे जहाँ दुनिया के 17.5% आबादी निवास करे ले। "इंडियन" या "भारतीय" शब्द से मतलब राष्ट्रीयता से बाटे न कि कौनों जातीयता आ भाषाई समूह से। भारतीय लोग में कई भाषा आ जाति के लोग सामिल बाटे जे इहाँ के लम्बा इतिहास आ इतिहासी प्रक्रिया सभ के परिणाम बाटे। भारतीय उपमहादीप में बिस्व से सगरी नृजातीय (एथनिक) समूह पावल जालें। एही तरह से भारतीय मूल के लोग भी पूरा दुनिया में फइलल बाटे।
नोपल
नोपल (Nopal) एक किसिम के कैक्टस चाहे नागफनी हवे जे मैक्सिको के पौधा हवे। एही नाँव से एकरे पैड सभ के बोलावल जाला जिनहन के इस्तेमाल मैक्सिको के लोकल खानपान में भी होखे ला।
मैक्सिको के ई मूल पौधा हवे आ इहाँ एकर लगभग एक सौ चौदह गो प्रजाति सभ पावल जालीं।
प्लास्टिक नंबर
गणित, प्लास्टिक नंबर (Plastic number)
ρ
(जेकरा के प्लास्टिक कांस्टेंट, प्लास्टिक रेशियो, मिनिमल पिस्टट नंबर, प्लाटिन नंबर, सीगल्स नंबर (Siegel's number) चाहे फ्रांसीसी भाषा में le nombre radiant कहल जाला) एगो गणितीय कांस्टेंट हवे जे क्यूबिक फंक्शन वाला समीकरण के एगो यूनीक हल हवे। ई समीकरण हवे: एकर सटीक मान (वैलू) होला:
अगर एकरा के दशमलव में बतावल जाय तब एकर बिस्तार के रूप में शुरू होला।
बोडोर
बोडोर (Common moorhen, बै॰:Gallinula chloropus) चिरइन के एगो प्रजाति बाटे।
सुरेंद्रनगर दुधरेज
सुरेंद्रनगर दुधरेज (Surendranagar Dudhrej) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार सुरेंद्रनगर दुधरेज के कुल शहरी जनसंख्या 177851 बाटे आ आसपास के उपशहरी इलाका के मिला लिहल जाय तब कुल जनसंख्या 177851 बा। जनसंख्या के हिसाब से ई भारत के 260वाँ शहर बाटे। जनगणना आँकड़ा के मोताबिक एह शहर में लिंगानुपात 919 आ साक्षरता के दर 84.8% बाटे।
सामाजिक बिज्ञान
सामाजिक बिज्ञान (सोशल साइंस) (Social science), बिज्ञान के अइसन शाखा हवे जे समाज सभ के अध्ययन आ समाज के ब्यक्ति लोगन के आपसी संबंधन के अध्ययन करे ला। ई शब्द पहिले समाजशास्त्र (सोशियोलॉजी) खातिर इस्तेमाल होखे जे मूल रूप से "समाज के बिज्ञान" भा "समाज के शास्त्र" रहल आ जेकर अस्थापना 19वीं सदी के दौरान भइल। समाजशास्त्र के अलावे, अब सामाजिक बिज्ञान सभ में कई गो अउरी बिज्ञानन के जोड़ लिहल गइल बा जइसे की एंथ्रोपोलॉजी, आर्कियोलॉजी, अर्थशास्त्र, मानव भूगोल, भाषा बिज्ञान, मैनेजमेंट बिज्ञान, राजनीति बिज्ञान, मनोबिज्ञान आ इतिहास।
पॉजीटिविस्ट बिद्वान आ अध्ययनकर्ता लोग सामाजिको बिग्यनवा में प्राकृतिक बिज्ञानन नियन अध्ययन के बिधि सभ के इस्तेमाल करे ला आ इहे कारन हवे की ई लोग बिज्ञान शब्द के आधुनिक आ अधिका कड़ाई से परिभाषित करे ला। इंटरप्रेटिव एनालिसिस करे वाला लोग सामाजिक समालोचना चाहे सिंबालिक इंटरप्रेटेशन के इस्तेमाल क सके ला बजाय की ऊ लोग कौनों एम्पिरिक्ल तरीका से टेस्ट कइल जा सके लायक हाइपोथीसिस चाहे थियरी के निर्माण करे। अइसन लोग क्वालिटेटिव मेथडोलॉजी सभ के इस्तेमाल क सके ला चाहे क्वांटिटेटिव आ क्वालिटेटिव दुनों किसिम के मेथड सभ के मिला के इस्तेमाल क सके ला। ऊपर गिनावल बिसय सभ के अलावा "सोशल रिसर्च" अपने आप में एक किसिम के आजाद शाखा के रूप ले रहल बा, हालाँकि, एहू के लक्ष्य अइसने सेम बाटे।
एम जे अकबर
मनोहर जावेद अकबर जिनकर चलनसार नाँव एम जे अकबर हवे, एगो भूतपूर्व पत्रकार आ वर्तमान मे राजनीतिक नेता आ भारत के संसद मे भाजपा के ओर से राज्य सभा के सांसद बाड़ें। ई मध्य प्रदेश से राज्यसभा खातिर चुनल गइल हवें। दि संडे गार्जियन, एशियन एज, आ दि टेलिग्राफ नियर अखबारन के संपादक रह चुकल अकबर कई गो किताबियो लिखने बाने।
फाइटोप्लैंकटन
फाइटोप्लैंकटन (Phytoplankton) समुंद्र आ अउरी जलभंडार सभ में पावल जाए वाला सूछ्म बनस्पति हवें जे सुरुज के रोशनी में आपन भोजन खुदे फोटोसिंथेसिस के तरीका से बनावे लें आ एह तरीका से पानी वाला इकोसिस्टम में ई भोजन उत्पादक के काम करें लें, बहुत सारा पनिहा जीवजंतु अपना भोजन के रूप में एही सूछ्म बनस्पति के खालें। ई बहुत सूछ्म होलें आ पानी में पँवरत रहे लें आ धारा के मोताबिक बहत रहें लें।
ताडोबा अंधारी टाइगर रिजर्व
ताडोबा अंधारी टाइगर रिजर्व भारत के महाराष्ट्र राज्य के चंद्रपुर जिला में एगो टाइगर रिजर्व बाटे। ई महाराष्ट्र के सभसे बड़हन आ सभसे पुरान टाइगर रिजर्व हवे। 1955 में एकर अस्थापना भइल आ ताडोबा नेशनल पार्क आ अंधारी बनजीव अभयारण्य दुनों एही के भीतर शामिल बाड़ें। एह बाघ रिजर्व में 577.96 km2 पर पूरा रिजर्व बन बा आ 32.51 km2 पर सुरक्षित बन बाटे।
उन्नाव
उन्नाव (Unnao) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार उन्नाव के कुल शहरी जनसंख्या 1,77,658 बाटे आ आसपास के उपशहरी इलाका के मिला लिहल जाय तब कुल जनसंख्या 1,77,658 बा। जनसंख्या के हिसाब से ई भारत के 261वाँ शहर बाटे। जनगणना आँकड़ा के मोताबिक एह शहर में लिंगानुपात 910 आ साक्षरता के दर 81.71% बाटे।
नेचर रिजर्व
नेचर रिजर्व (nature reserve; अरथ: प्राकृतिक संरक्षित भंडार) एक तरह के सुरक्षित इलाका होलें जे अपना बनस्पति, जियाजंतु चाहे कौनों किसिम के अन्य प्राकृतिक बिसेसता के कारन, जइसे कि भूबैज्ञानिक महत्व के चीज होखे के कारन, सुरक्षित होखे ले आ इनहन के मैनेजमेंट एह तरीका से कइल जाला कि इनहन के संरक्षण (कंजर्वेशन) हो सके, आ ई इलाका रिसर्च आ अध्ययन खातिर मोका उपलब्ध करावे लें।
अइसन इलाका सभ देस के सरकार द्वारा घोषित रूप से कंजर्वेशन खातिर सुरक्षित हो सके लें, प्राइवेट संपत्ती के रूप में सुरक्षित हो सके लें, चाहे कौनों रिसर्च सेंटर के संपत्ति के रूप में सुरक्षित हो सके लें। नेचर रिजर्व सभ आइयूसीएन के सुरक्षित इलाका कटेगरी सभ के अनुसार सुरक्षित होखे लें।
नेचर रिजर्व सभ के अउरी कई नाँव से अलग-अलग जगह पर बोलावल जाला: वाइल्डलाइफ़ रिफ्यूज (wildlife refuge), वाइल्डलाइफ़ सैंक्चुअरी (wildlife sanctuary), बायोस्फियर रिजर्व चाहे बायो रिज़र्व (biosphere reserve or bioreserve), प्राकृतिक चाहे प्रकृति पर्जर्व (natural or nature preserve), चाहे प्रकृति कंजर्वेशन एरिया (nature conservation area)। भारत में इनहन के बायोस्फियर रिजर्व कहल जाला आ वर्तमान में भारत में 18 गो अइसन इलाका बाड़ें जिनहन में से 11 गो बायोस्फियर रिजर्व सभ यूनेस्को (UNESCO) के मैन एंड बायोस्फियर प्रोग्राम के तहत आवे लें आ बायोस्फियर रिजर्व सभ के बैस्विक नेटवर्क (World Network of Biosphere Reserves) में शामिल कइल गइल बाड़ें।
शिक्षा बिज्ञान
शिक्षा बिज्ञान (education sciences) चाहे शिक्षा सिद्धांत (education theory), जेकरा अक्सरहा शिक्षाशास्त्र (पेडोगोजी) कहल जाला), आ बहुवचन में शिक्षा बिज्ञान सभ, शिक्षा के नीति आ शिक्षा के प्रैक्टिस के बिबरन, बरनन करे, उनहन के समझ बढ़ावे आ शिक्षा के उचित नीति आ तरीका के सलाह देवे वाला बिज्ञान हवें। एह बिज्ञान सभ में कई गो शाखा आ बिसय आवे लें, जइसे की शिक्षा शास्त्र (भा पेडागोजी), एंड्रागोजी, कैरिकुलम, सीखल, शिक्षा नीति, शिक्षा संरचना, शिक्षा बेवस्था वगैरह। शिक्षा संबंधी चिंतन आ बिचार सभ में कई अउरी ज्ञान के शाखा सभ से मदद लिहल जाला जिनहन में इतिहास, दर्शनशास्त्र, समाजशास्त्र आ मनोबिज्ञान शामिल बाड़ें।
लुडविग वॉन बेथोवेन
लुडविग वॉन बेथोवेन (लुदविग वॉन बॆथोवॆन - Ludwig van Beethoven, ; बपतिस्मा 17 दिसंबर 1770  – 26 मार्च 1827) एगो जर्मन संगीतकार (कंपोजर) आ पियानो बजावे वाला रहलें। पच्छिमी संस्कृति के क्लासिकल जुग आ रोमांटिक जुग के बीचा में बदलाव के दौर के ई संगीतकार अपना रचना सभ खातिर अभिन ले सभसे परभावशाली लोग में गिनल जालें। इनके रचना में 9 गो सिंफनी, 5 पियानो कंसर्टो, 1 वायलिन कंसर्टो, 32 पियानो सोनाटा, 16 स्ट्रिंग क्वार्टेट आ इनके रचना मीसा सोलेमिस अउरी एक ठो ऑपेरा फिदालियो शामिल बाड़ें।
इनके जनम तत्कालीन पबित्र रोमन साम्राज्य (होली रोमन एंपायर) के कोलोन इलेक्ट्रेट के बॉन्न शहर में भइल।
हुगली चिनसुराह
हुगली चिनसुराह (Hugli-Chinsurah) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार हुगली चिनसुराह के कुल शहरी जनसंख्या 177259 बाटे आ आसपास के उपशहरी इलाका के मिला लिहल जाय तब कुल जनसंख्या 177259 बा। जनसंख्या के हिसाब से ई भारत के 262वाँ शहर बाटे। जनगणना आँकड़ा के मोताबिक एह शहर में लिंगानुपात 995 आ साक्षरता के दर 91.1% बाटे।
पिज्जा
आमतौर प एकरा बेस के बनावे खातिर गोंहूँ के आटा-मैदा इस्तेमाल होला जेह में कई बेर भराँव (स्टफिंग) के इस्तेमाल हो सके ला। ऊपर के छिडकाव में टमाटर, शिमला मिरचा, मशरूम, ऑलिव, पनीर, आ अउरी कई किसिम के चीज हो सके ला। परंपरा अनुसार इटली में ई लकड़ी के आगी पर रखल तंदूर पर सेंकल जाय आ बिना काटले परोसल जाय। हालाँकि, आजकाल ई आधुनिक ओवन सभ में तेज आँच पर सेंकल जाला आ कई पीस में काट के परोसल जाला।
कई देसन में, जेह में भारतो सामिल बा, वर्तमान में ई आर्डर करे वाला फास्ट-फ़ूड सभ में से सभसे चलनसार आइटम में से एक बा।
बायोस्फियर रिजर्व सभ के बैस्विक नेटवर्क
बायोस्फियर रिजर्व सभ के बैस्विक नेटवर्क (World Network of Biosphere Reserves) इंटरनेशनल स्तर पर सुरक्षित प्राकृतिक एरिया सभ के नेटवर्क हवे, एकरे अंतर्गत आवे वाला सुरक्षित इलाका सभ के बायोस्फियर रिजर्व के नाँव से जानल जाला आ ई मनुष्य आ पर्यावरण के बीचा में सामंजस्य बनावे के जगह आ अइसन अध्ययन आ रिसर्च खातिर चिन्हित एरिया हवें; इनहन के मकसद सस्टेनेबल बिकास के बढ़ावा दिहल हवे। ई यूनेस्को (UNESCO) के मैन एंड बायोस्फियर प्रोग्राम (MAB) के तहत अस्थापित भा पहिचानल गइल एरिया हवें।
सपना चौधरी
सपना चौधरी (जनम 25 सितंबर 1990) एगो भारतीय डांसर, गायिका आ ऐक्ट्रेस बाड़ी। सपना के सभसे ढेर परसिद्धि मिलल बिग बॉस 11 के कांटेंडर के रूप में आ एकरे बाद ई कुछ टीवी आ फिलिम सभ में आइटम सांग भी कइले बाड़ी। मूल रूप से हरियाणा के सपना चौधरी एकरे पहिले स्टेज प्रोग्राम सभ में डांस करें। बिग बॉस में काम करे के बाद इनके जादे लोग जाने लागल आ आगे बढ़े के मोका मिलल। वर्तमान में ई सोशल मीडिया पर पापुलर बाड़ी आ इनके डांस के बीडियो वायरल भइल बा।
हस्त्साल
हस्त्साल (Hastsal) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार हस्त्साल के कुल शहरी जनसंख्या 176877 बाटे आ आसपास के उपशहरी इलाका के मिला लिहल जाय तब कुल जनसंख्या 176877 बा। जनसंख्या के हिसाब से ई भारत के 264वाँ शहर बाटे। जनगणना आँकड़ा के मोताबिक एह शहर में लिंगानुपात 865 आ साक्षरता के दर 83.71% बाटे।
भारत (जन)
भारत लोग के बर्णन ऋग्वेद में मिले ला, खास तौर पर तीसरा मण्डल में, जहाँ विश्वामित्र ऋषि के जिक्र बाटे, जे भारत जन से रहलें। बिद्वान लोग के ई बिचार बाटे कि भारत नाँव के "जन" (कबीला, समूह) एक ठो वैदिक काल के जन रहल जे दूसरी सहस्राब्दी ईसा पूर्व में पंजाब क्षेत्र में निवास करे। ऋग्वेद के मण्डल 3 में "नदी सूक्त" (ऋ॰ 3.33) में पूरा भारत जन के यमुना नदी के पार करत बतावल गइल बाटे। भर्ता शब्द के संबंध वैदिक देव अग्नि आ रूद्र से भी जुड़ल बतावल जाला (ऋ॰ 2.36.8)।
भरत (सम्राट)
हिंदू ग्रंथन में बर्णन के अनुसार, भरत एक ठो चंद्रवंशीय क्षतिरी आ राजा दुष्यंत आ शकुंतला के लड़िका रहलें, जे बड़ हो के चक्रवर्ती सम्राट बनलें। भरत के ई कथा महाभारत के आदि पर्व में आइल बाटे, जेकरे अनुसार ऊ पांडव आ कौरव लोग के पुरखा रहलें।
प्रचलित मान्यता इहो बाटे कि उनहीं के नाँव पर भारत देस के वर्तमान नाँव पड़ल हवे।
स्ट्रीमिंग टेलीविजन
स्ट्रीमिंग टेलीविजन, (Streaming television) चाहे स्ट्रीमिंग टीवी, चाहे इंटरनेट टीवी टेलीविजन पर देखावल जाए वाला चीज, जइसे की कौनों टीवी शो, के डिजिटल तरीका से इंटरनेट पर स्ट्रीमिंग मीडिया के रूप में दर्शक लोगन ले पहुँचावे के बेवस्था हवे। ई आम टीवी से अलग होला जिनहन में ऑन-एयर ब्राडकास्ट होला या फिर सैटेलाईट भा केबल के जरिया इस्तेमाल होखे ला। स्ट्रीमिंग इंटरनेट पर से मीडिया के दर्शक ले पहुँचावे के अइसन तरीका हवे जेह में डेटा भा मीडिया पूरा डाउनलोड होखे से पहिलहीं डिस्प्ले होखे शुरू हो जाला आ साथे साथ डाउनलोडो होखत रहे ला। अइसन कई गो ऑनलाइन वीडियो-ऑन-डिमांड (मने कि माँग-पर-उपलब्ध-बीडियो) के दर्शक लोगन ले पहुँचावे वाला प्लेटफार्म बाड़ें जइसे कि अमेजन प्राइम वीडियो, डिज्नी प्लस, नेटफ्लिक्स, एचबीओ मैक्स, एपल टीवी प्लस आ पैरामाउंट प्लस।
शिल्पा शिंदे
शिल्पा शिंदे (जनम 28 फरवरी 1977) एगो भारतीय ऐक्ट्रेस बाड़ी। शिल्पा शिंदे के पहिचान एंड टीवी पर प्रसारित होखे वाला टीवी सीरियल भाभी जी घर पर हैं के कलाकार के रूप में मिलल जेह में ई अंगूरी भाभी के किरदार कइली। एह सीरियल के टीम के साथे कुछ बिबाद हो जाए के कारण इनके कुछ दिन खाती एक्टिंग से अलगा रहे के परल। बाद में इनके दोबारा परसिद्धि मिलल बिग बॉस 11 में जेकर ई बिजेता भी बनली।
ताम्बरम
ताम्बरम (Tambaram) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार ताम्बरम के कुल शहरी जनसंख्या 1,74,787 बाटे आ आसपास के उपशहरी इलाका के मिला लिहल जाय तब कुल जनसंख्या 1,74,787 बा। जनसंख्या के हिसाब से ई भारत के 265वाँ शहर बाटे। जनगणना आँकड़ा के मोताबिक एह शहर में लिंगानुपात 963 आ साक्षरता के दर 92.23% बाटे।
जोहान सेबेस्टियन बाच
जोहान सेबेस्टियन बाच (मार्च 21,1685 - जुलाई 28, 1750) 18वी सदी के एगो जर्मन संगीतकार रहलन। उनका के पछिमी इतिहास के सबले महान संगीतकार मानल जाला। बाच ढेर संगीतकार लोग के प्रभावित कइलन जइसे में मोजार्ट, बीथोवेन आ चोपिन आ उ संगीत के स्तर घड़ी घड़ी प बढ़ावत बढ़ावत सबले ऊँच स्तर प ले गइलन , बाच के संगीत आपन सुघरपन , अक्किल ,जटिलपन आ भावनात्मक ऊर्जा ला जानल जाला। उनकर संगीत के मए बिस्ब में पढ़ल जाला आ ओकर आनंद लिहल जाला।
रामनउमी
रामनउमी चाहे राम नउमी (हिंदी: राम नवमी) हिंदू लोगन के एगो तिहुआर हवे जे चइत के महीना के अँजोर में नउमी तिथी के मनावल जाला। मानल जाला कि एही दिने राम के जनम भइल रहे जे हिंदू धर्म में, खासकर के वैष्णव शाखा में, भगवान विष्णु के अवतार मानल जालें। एही दिने चइत के नवरातरो के समापन होला।
पूर्बोत्तर भारत
पूरबोत्तर भारत चाहे नार्थईस्ट के नाँव से जानल जाए वाला आ ओफिशियली उत्तर पूर्वी क्षेत्र भारत के सभसे पूरबी हिस्सा हवे जेह में आठ गो छोट-छोट राज्य बाड़ें आ ई एगो पातर गलियारा द्वारा भारत के मुख्य भूमि से जुड़ल बाटे। एह क्षेत्र के लगभग 99% सीमा अंतर्राष्ट्रीय सीमा हवे (मने की दुसरे देस सभ के साथ बने ले)। एह क्षेत्र में आवे वाला राज्य सभ में अरुणाचल प्रदेश, आसाम, त्रिपुरा, नागालैंड, मणिपुर, मिजोरम, मेघालय आ सिक्किम बाड़ें। एह सभ में से पहिला सात गो के सेवेन सिस्टर्स स्टेट्स (सात गो बहिन राज्य) कहल जाला।
भारतीय संविधान
भारतीय संविधान (𑂦𑂰𑂩𑂞𑂲𑂨 𑂮𑂧𑂹𑂫𑂱𑂡𑂰𑂢) भारत खातिर सभसे बड़का कानून बा। जे संविधान सभा द्वारा २६ नवम्बर १९४९ के अङ्गीकार कइल गइल आ २६ जनवरी १९५० के सौसे देस मे लागु भईल। ई दिन (२६ नवम्बर) भारत के संविधान दिवस के रूप मे घोषित भईल| बाकी २६ जनवरी के दिन भारत मे गणतन्त्र दिवस के रूप मे मनावल जाला। ई ओह सगरी नियम, कायदा आ कानुन के स्थापना करेला जेह से भारत में सरकार आ सरकारी संस्था सभ के संरचना, शक्ति, प्रक्रिया, आ दायित्वन के निर्धान होखेला; एकरा सिवाय ई नागरिकन के मूरभूत अधिकार, मूरभूत कर्तव्य आ नीति निदेशक तत्वो निर्धारण करेला। भीमराव आम्बेडकर के भारतीय संविधान के सर्जक चाहे निर्माता कहल जाला। भारत के संविधान के मूलाधार भारत सरकार अधिनियम् १९३५ के मानल जाला। भारत के संविधान विश्व के सभे गणतान्त्रिक देसन मे सभ से लमहर लिखल संविधान बा। भारतीय संविधान, संविधान के सर्वोच्च स्थान पर स्थापित करेला न के संसद के, काहे से कि ई कौनों संसद के बनावल नईखे, बलुक एगो संविधान सभा द्वारा बनावल गइल बाटे। एकरा के आमुख मे सुवर्णित घोषणा के अनुसार भारतीय प्रजा द्वारा अंगीकार कइल गइल बा। भारतीय संसद संविधान से उप्पर नईखे।भारतीय संविधान सभाला जुलाई १९४६ मे चुनाव भईल रहे। संविधान सभा के पहिलका बैठक दिसम्बर १९४६ के भईल रहे। एकरा तत्काल बादे देस दुगो भागन - भारत आ पाकिस्तान मे बाट देवल गएल। संविधान सभो दुगो हिसा मे बट गईल- भारत के संविधान सभा आउर पाकिस्तान के संविधान सभा।भारतीय संविधान सभा मे २९९ सदस्य रहले जिनकर अध्यक्ष डॉ. राजेन्द्र प्रसाद रहले। संविधान सभा २६ नवम्बर १९४९ के आपन काज पूरा कर लेले आ २६ जनवरी १९५० के ई संविधान लागू भईल। इहे दिन के याद मे हमनी हर बरीस २६ जनवरी के गणतन्त्र दिवस के रूप मे मनावेनीजा। भारतीय संविधान के परिपूर्ण रूप से तैयार करने मे २ बरिस, ११ माह, १८ दिन के समय लागल बा।
संक्षिप्त परिचय
भारतीय संविधान मे वर्तमान समय मे मात्र ३९५ अनुच्छेद, तथा १२ अनुसूचिअन के सङ्ग्रह बाटे आ ई २५ भागन मे विभाजित बा। बाकिर एकर निर्माण बेरीया मूर संविधान मे ३९५ अनुच्छेद जे २२ भागन मे विभाजित रहे एहमे खाली आठगो अनुसूचि रहे। संविधान मे सरकार के संसदीय स्वरूप के बेवास्था कइल गइल बा। केन्द्रीय कार्यपालिका के संविधानिक प्रमुख राष्ट्रपति बारे। भारतीय संविधान के धारा ७९ के अनुसार, केन्द्रीय संसद के परिषद् मेे राष्ट्रपति आ दुगो सदन बा जेके राज्यन के परिषद् राज्यसभा तथा लोगन के सदन लोकसभा के नाम से चिन्हल जाला। संविधान के धारा ७४(१) मे ई बेवास्था कएल गईल बा के राष्ट्रपति के सहायता करे आ उनके परामर्श देवे ला एगो रूप होखी जेकर प्रमुख प्रधानमंत्री होखीहन, राष्ट्रपति ई मंत्रीपरिषद् के सलाहानुसार आपन कार्यन के निर्वाह करीहन। एह् प्रकार वास्तविक कार्यकारी शक्ति मंत्रीपरिषद के लगे बा जेकर प्रमुख प्रधानमंत्री बारे जे वर्तमान मे नरेन्द्र मोदी बारे। मंत्रीपरिषद सामूहिक रूप से लोगीन के सदन (लोक सभा) ला जीमवार बारे। प्रत्येक राज्यन मे एगो बिधानसभा बाटे। उत्तर प्रदेश, बिहार, महाराष्ट्र, कर्नाटका,आन्ध्रप्रदेश और तेलाङ्गाना मे एगो ऊपरी सदन बा जेके बिधानपरिषद् कहल जाला। राज्यपाल राज्य के प्रमुख बारे। प्रत्येक राज्य मे एगो राज्यपाल होखी आ राज्य के कार्यकारी शक्ति उनका लगे होखी। मंत्रीपरिषद्, जेकर प्रमुख मुख्यमंत्री बारे, जे राज्यपाल के कार्यकारी कार्यन के निर्वाह मे सलाह- सुचन दीहन। संविधान के सातवा अनुसूची मे संसद आ राज्य विधानसभा के बीच विधायी (कायदाकीय) अधिकारन के बाटल बाटे। शेष अधिकार संसद के लगे बा। केन्द्रीय सत्ताशासित प्रदेशन के केन्द्रशासित प्रदेश कहल जाला।
भारतीय संविधान के भाग
भारतीय संविधान २२ भागन मे विभजित बा आउर एहमे ३९५ अनुच्छेद आ १२गो अनुसूचि बा।
इतिहास
द्वितीय विश्वयुद्ध के समाप्ति के बाद जुलाई १९४५ मे ब्रिटेन भारत से सम्बन्धी आपन नाया नीति के घोषणा कैलक आ भारत के सम्विधान सभा के निर्माण ला एगो कैबिनेट मिशन भारत भेजले जेमे तीनगो मन्त्री रहले । १५ अगस्त १९४७ के दिन भारत के स्वतन्त्र होखला के बाद सम्विधान सभा के घोषणा भईल आ ई आपन कार्य ९ दिसम्बर १९४७ से आरम्भ कर देलक । सम्विधान सभा के सदस्य भारत के राज्यन के सभा के चुनाएल सदस्यन द्वारा चुनाईल रहले । जवाहरलाल नेहरू, डा भीमराव अम्बेडकर, डा राजेन्द्र प्रसाद, सरदार वल्लभ भाई पटेल, मौलाना अबुल कलाम आजाद आदि इस सभा के प्रमुख सदस्य रहले। ई सम्विधान सभा २ बरिस, ११ माह, १८ दिन मे कुल ११४ दिन चर्चा कैले । संविधान सभा कुल १२गो अधिवेशन कैले तथा अंतिम दिन २८४ सदस्य एह् पर हस्ताक्षर कैले आ सम्विधान बने में१६६ दिन बैठक कएल गईल । ई बैठकन मे प्रेस आ जनता के भाग लेवे के स्वतन्त्रता रहे । भारत के सम्विधान के निर्माण मे सम्विधान सभा के सभे ३८९ सदस्यन महत्वपूर्ण भूमिका निभवले,२६ नवम्बर १९४९ के सविधान सभा अङ्गीकार कैले आ एके २६ जनवरी १९5०के लागू कएल गईल । ई सम्विधान मे सर्वाधिक प्रभाव भारत शासन अधिनियम १९३५ के बा । एह मे लगभग २५० अनुच्छेद ई अधिनियम से लेवल गईल बा ॥
आदित्यपुर
आदित्यपुर (Adityapur) भारत के झारखंड राज्य में एक ठो शहर बा।
क्रौंच
क्रौंच (Common crane, बै॰:Grus grus) चिरइन के एगो प्रजाति बाटे।
कड़ुआ तेल
कड़ुआ तेल चाहे करूआ तेल एक परकार के तेल हऽ जेकरा सरसो के बीया के पिसि के बनावल जाला।
स्ट्रीपर
स्ट्रीपर एगो अइसन मनई होला जेकर काम सार्वजनिक स्थान, जइसे स्ट्रिप क्लब, मे स्ट्रीपटिज़ कइल होला।
आजि के अमेरीकीकृत स्ट्रीप सभ गाँहक लोग के स्ट्रीपर सभ से मेल जोल के काम करेला। सभ स्ट्रीपर अंत मे नग्न ना हो जाले, बाकिर नग्न होखल बहुत आम बात हऽ, ओह जगह के छोड़ि के जहाँ एहपे कानूनी रोक बा। एमे पोल के जोड़ दिहला से एकर प्रदर्शन मे जादे कलात्मक तत्व आ गइल बा। जादे तर स्ट्रीपर लोग स्ट्रिप क्लब मे काम करेला।
बीया
बीया पौधा के भ्रूण होला जेकर चारो देने एगो सुरक्षा कवच होला। पौधा सभ के प्रजनन से बीया उत्पन्न होला।
पार्टिकुलेट मैटर
पार्टिकुलेट मैटर (particulate matter, atmospheric aerosol particles, suspended particulate matter) चाहे पार्टीकुलेट्स (particulates) या फिर पीएम अइसन सूछ्म कण हवें जे वायुमंडल में ठोस भा द्रव अवस्था में तैरत रहे लें (सस्पेंसन में रहे लें)। आमतौर पर एरोसोल अइसन पदार्थ आ हवा के मिक्सचर के कहल जाला। इनहन के महत्व आ अध्ययन एह खातिर जरूरी बा कि ई वर्तमान में हवा प्रदूषण क एगो प्रमुख कारण बन चुकल बाने। हवा क्वालिटी इंडेक्स (एक्यूआई) के नापजोख में पार्टिकुलेट मैटर के गणना कइल जाला।
बदलापुर (थाणे)
बदलापुर (थाणे) (Badlapur) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार बदलापुर (थाणे) के कुल शहरी जनसंख्या 174226 बाटे आ आसपास के उपशहरी इलाका के मिला लिहल जाय तब कुल जनसंख्या 174226 बा। जनसंख्या के हिसाब से ई भारत के 267वाँ शहर बाटे। जनगणना आँकड़ा के मोताबिक एह शहर में लिंगानुपात 928 आ साक्षरता के दर 91.72% बाटे।
मानिके मागे हिते
मानिके मागे हिते सतिशन रत्नायक के 2020 मे आइल सिन्हली भासा के एगो गीत हऽ। 22 मई 2021 के योहानी एकरा फेन से गइली। एकर बोल दुलन एआरएक्स के लिखल हऽ। तीनि मास मे ई गीत खूब बिख्यात भइल आ यूट्यूब पऽ आठ करोड़ ले बेसी बेरि देखल गइल। ई गीत यूट्यूब पऽ, श्रीलंका के सभ से बेसी बेरि देखल आ पसन कइल बिड़ियो बनि गइल।
ई गीत चमत संगीत 2020 मे कोविद-19 के तालाबंदी घड़ी बनइलस। 22 मई 2021 के एकरा यूट्यूब पऽ डालल गइल। एह गाना के योहानी आ सतिशन रत्नायक लोग गाइल। तनिए दिन ना भइल की ई गीत सगरो इंटरनेट प फइल गइल। ओकरा पाछे एह के तमिल, तेलुगु, भोजपुरी, मलयालम, पंजबी, नेपाली लेखा भासा सभ मे फेर से बनावल आ गावल गइल।
देवनागरी
मॅणिके मगे हिते
ऍविले वी
नॆरिये नुँबे नगे
मगॆ नॆत् ऎहा मॆहा यावी
सिहिवे वी
मा हित ळँगम दॅवटॆना
हुरु पॆमक पॅटलॆना
हित ळँगम दॅवटॆना